Нагадаем – у мінулым годзе такі фестываль-конкурс праходзіў на рэспубліканскім узроўні і адкрыў цэлае сузор’е новых талентаў. Усяго ў конкурсе прынялі ўдзел каля 2,5 тысячы ўдзельнікаў – выхаванцаў інтэрнатаў, дзіцячых дамоў, устаноў адукацыі і культуры. У гэтым годзе фестываль вырас да рангу міжнароднага — да выканаўцаў з Беларусі далучыліся госці з Расіі, Польшчы, Украіны, Казахстана, Літвы, Чэхіі, Эстоніі. Ёсць сярод канкурсантаў і кабрынчане – вучні і выпускнікі Кобрынскай спецыяльнай агульнаадукацыйнай школы-інтэрната.